32. Εμπόριο και αλλαγή του κλίματος (ψηφοφορία) 
- Έκθεση: Alain Lipietz
- Πριν από την ψηφοφορία επί της παραγράφου 4
David Martin
(EN) Κύριε Πρόεδρε, εν ολίγοις, η Ομάδα ΕΛΚ-ΕΔ έχει αναγάγει την παράγραφο 4 σε θεμελιώδες ζήτημα στην παρούσα έκθεση. Είχαμε σκοπό να την υπερψηφίσουμε όχι όμως εάν υπάρξει μεγάλη ομοφωνία για την εν λόγω έκθεση. Προτείνουμε αποχή από την ψηφοφορία. Ζητώ από τα μέλη της Ομάδας PSE να απέχουν από την ψηφοφορία επί αυτής της παραγράφου.
Πρόεδρος
Το Κοινοβούλιο έλαβε υπόψη του την παρατήρηση.
- Πριν από την ψηφοφορία επί της τροπολογίας 18
David Martin
(EN) Προκειμένου να υπάρξει ομοφωνία, προτείνουμε να διαγραφεί η λέξη "αναθεωρηθούν" και να αντικατασταθεί με τη λέξη "αξιολογηθούν" στη φράση "κατά πόσον θα ήταν σκόπιμο να αναθεωρηθούν οι κανόνες για τα αμυντικά εμπορικά μέτρα".
(Το Σώμα εγκρίνει την προφορική τροπολογία)
